Publication: Magyar Közlöny
Issue: MK-2001-29 (Year: 2001, Number: 29)
Era: 1990-2004
Section: a 11/2001. (III. 13.) KöViM rendelethez
Paragraph Index: 209

13. Megállóhelyek 13.1. Az öbölben elhelyezett autóbusz (trolibusz) megállóhely a mellette levő forgalmi sávtól „Úttest kijárati széle” útburkolati jellel választható el. Kötelező ez az elválasztás olyan úton, ahol az úttest szélét jelző útburkolati jelet felfestették. 13.2. Lakott területen az autóbusz (trolibusz) megállóhely területét a „Megállóhely” útburkolati jellel akkor kell jelölni, ha a megállóhely olyan forgalmi sávon, vagy egyéb útfelületen van, ahol egyébként a járművek megállása, vagy várakozása megengedett, és a megállóhely hosszabb a KRESZ 40. § (5) bekezdés h) pontjában említett távolságnál. 13.3. Olyan járdasziget nélküli villamos-megállóhelynél, ahol az utasok le- és felszállása az úttestre, illetve az úttestről történik, a megállóhely hosszát a „Megállóhely” útburkolati jellel kell jelölni. 13.4. A taxiállomás területét a „Megállóhely” útburkolati jellel mindig jelölni kell.

Source: https://magyarkozlony.hu/hivatalos-lapok/d77a2fccce80a33f49607903c02ec8735097e91b/dokumentumok/717988a21e264505ac1be280c89c6b455098078c/letoltes